آنتروپوسن (آنتروپوسئن) اینگلیسجه: Anthropocene اينسان‌اوغلونون دونيايا اولان ائتکيسينين ان اوست دوزئي چيخديغي صنايع دئوريمي‌ ندن بوگونه‌ اولان سورج و دوام ائده‌جک بو دوروما اينسان چاغي دا دئییلن دؤنه‌مه‌ وئريلن آد. چونکو دونياميز آرتيق گئري دؤندورولمه‌سي چوخ زور بير سورجه گيرميشدير. يعني بير آنلامدا اينسان‌اوغلو اؤنجه‌لري دونيادان ائتکيله‌نيرکن ايندي دونياني ائتکيله‌مکده‌دير. نئجه‌کی دونياميزين تاريخسل سوره‌جينه‌ باخديغيميزدا ميليون ايللرله ايفاده ائديليرکن آنتروپوسئن‌ين سون اوچ يوز ايلليک بير سوره‌جه تقابل ائتديييني گؤرمه‌ییميز گرچکدن ده مودهيش بير دَييشيمين وار اولدوغونون گؤسترگه‌سيدير. آنتروپوسئن‌ين يئني بير چاغ اولاراق نيته‌له‌نديريلمه‌سي بيليم اينسانلارينا گؤره دونياميزين گئري دؤندوروله‌مز بير دَييشيمه‌ گيردييي ساوي‌دير.